2023 m. balandžio 11 d. Nr. AV-326

Rokiškis

Vadovaudamasis Lietuvos Respublikos šilumos ūkio įstatymo 13 straipsni 1 dalimi, Lietuvos Respublikos energetikos ministro 2010 m. spalio 25 d. įsakymu Nr. 1-297 patvirtintų Šilumos tiekimo ir vartojimo taisyklių 61 ir 63 punktais:

1. N u s t a t a u 2022-2023 metų šildymo sezono pabaigą nuo 2023 m. balandžio 12 d. Rokiškio rajono savivaldybės administracijos (įskaitant Rokiškio rajono seniūnijas) administraciniuose pastatuose, Rokiškio rajono savivaldybės biudžetinėse ir viešosiose įstaigose, sveikatos priežiūros įstaigose, kurių savininkė ar dalininkė yra Rokiškio rajono savivaldybė, bei savivaldybės kontroliuojamose uždarosiose akcinėse ir akcinėse bendrovėse.

2. N u r o d a u, kad šilumos vartotojams (įskaitant daugiabučius namus), kurių savininkė ar dalininkė Rokiškio rajono savivaldybė nėra, šildymo sezonas baigiamas 2023 m. balandžio 12 d., o šiame punkte minimi šilumos vartotojai, nusprendę baigti savo pastatų šildymą kitu laiku negu šildymo sezono pabaiga, apie sprendimą praneša šilumos tiekėjui.

3. P a v e d u Bendrajam skyriui paskelbti šį įsakymą savivaldybės interneto svetainėje, vietos spaudoje ir Teisės aktų registre.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Andrius Burnickas

Aušra Vingelienė